钦定古今图书集成/历象汇编/庶征典/第162卷 > 《管窥辑要》 > 唐
## 钦定古今图书集成/历象汇编/庶征典/第162卷 > 《管窥辑要》 > 唐

### 高祖武德二年太行山响闻神言

按《唐书高祖本纪》不载。　按《册府元龟》，武德二年三
月，安昌县言太行山圣人崖响云，“唐国兴治万年。”

### 睿宗先天元年元宗即位白马寺铁像头自落

按《唐书元宗本纪》，不载　按《旧唐书五行志》，“元宗初
即位，东都白马寺铁像头无故自落于殿门外。其后
姚崇秉政，以惠范附太平弊，乃澄汰僧尼，令拜父母，
午后不出院，其法颇峻。”

### 代宗大历十三年神像滴血

按《唐书代宗本纪》。不载　按《旧唐书五行志》。大历十
三年二月。太仆寺廨。有佛堂。堂内小脱空金刚。左臂
上忽有黑汗滴下。以纸承之。色即血也。明年五月代
宗崩。